stanford-oval/wikipedia huggingface dataset:
בילי בלנקס
ביוגרפיה

בלנקס החל ללמוד אמנויות לחימה בהיותו בן אחת עשרה, אז התאמן בקרטה וטאקוונדו.



הוא נולד עם סטייה במפרק הירך שפגמה בתנועתו, ותנועתו המגושמת גרמה לבני גילו ללגלג עליו וכתוצאה מכך הוא התאמן קשה. הוא מצא את המזור לבעייתו בקרטה. כשהוא ראה את אמן הלחימה הדגול ברוס לי בטלוויזיה, הוא החליט שהוא רוצה להיות אלוף עולם באמנויות לחימה. משמעת האימונים שלו שיפרה באופן ניכר את מצבו הגופני.
בלנקס החל בקריירת המשחק בשנות השמונים אז ככב במספר סרטי פעולה שלא זכו להצלחה. הוא גילם את דמותו של שומר ראשה של הגיבורה הראשית קטרין באך, במהלך צילומי הסרט Driving Force, בשל חוסר השקט הפוליטי ששרר באותה עת במנילה, הוא הרשים את המפיקים כל-כך, עד שהם הכניסו אותו לתוך התסריט.
בשלהי שנות השמונים המציא בלנקס את שיטת הכושר "טאי בו" (Tae Bo), באותה עת אימן קרטה בקווינסי, מסצ'וסטס. הוא השתמש במרכיבים מאמנויות הלחימה והאיגרוף שידע. שם השיטה לקוח מהלחם הבסיסים טאי (קוון דו) ובו (קסינג). בלנקס פתח מרכז כושר בלוס אנג'לס בו לימד טאי בו. הוא משך אליו לקוחות ידוענים ביניהם פאולה עבדול והפופולריות של השיטה גדלה במהירות אחרי שבלנקס החל לשווק קלטות וידאו. הפופולריות של הטאי בו דעכה מאוחר יותר, אולם בלנקס עודנו מושך לקוחות ידוענים רבים וקלטות הווידאו והDVD של הטאי בו ממשיכות להימכר.
חייו האישיים

בלנקס נולד באירי, פנסילבניה, ילד רביעי במשפחה בת חמישה עשר ילדים. כילד סבל מדיסלקסיה שלא אובחנה. בלנקס הוא נוצרי והפיץ סדרת קלטות מיוחדת של טאי בו הקרויה "המאמינים" (Believer's) הכוללת תפילות מוטיבציה ומרכיבים נוצריים אחרים. הוא הופיע ברשת הטלוויזיה הנוצרית TBN.‏
הוא היה נשוי לגייל ה. גודפריי (Gayle H. Godfrey), אותה פגש בכיתת הקרטה שלימד. ב-28 ביוני 1974 נולד בתם שלי. שלי בלנקס קימרוסטי (Cimarosti) היא כיום אמנית לחימה בעצמה, ומופיעה כמעט בכל קלטות הווידאו של בלנקס ולאחרונה הפיקה וידאו משלה (טאי בו לאחר לידה),

לגייל ובילי יש גם בן, בילי ג'וניור, שמשחק בסיבוב ההופעות של המחזמר "תהילה", ובנפרד ממאמציו של אביו, הוציא קלטת כושר משלו הקרויה CARDIOKE.‏
בילי וגייל התגרשו ב-2008 אחרי 33 שנות נישואים. לפי התביעה הגירושים שהגישה אשתו גייל ב-22 באפריל 2008 בבית המשפט העליון של לוס אנג'לס, היא ובילי חיים בנפרד מאז 25 בספטמבר 2007. הסיבה שניתנה בתביעה לפירוד היא "חילוקי דעות שלא ניתן לגשר עליהם".
בנובמבר 2008, בלנקס נהיה אבא לבת ששמה אנג'ליקה. האימה היא המתורגמנית היפנית שלו טומוקו שאותה הכיר מאז 2007.

נישואיהם של בילי וטומוקו תועדו באופן רשמי בינואר 2009 וטקס חתונתם נערך ב-20 ביוני 2009. הוא גם אימץ את שתי בנותיה של אשתו החדשה, מרייט ואריקה פיטרסון. כיום הם חיים באוסקה, יפן.
פילמוגרפיה

סברינה (סדרת טלוויזיה) כוכב אורח בעונה ה-4, פרק 7 ‏ (Prelude to a Kiss)‏ (1999)
המופע של אדי (2018)
Virtual Kickboxing (1998)
BattleDome (1998) (TV series)
Kiss the Girls (1997)
Balance of Power (1996)
Expect No Mercy (1995)
Back in Action (1994)
Tough and Deadly (1994)
Showdown (1993)
TC 2000 (1993)
Talons of the Eagle (1992)
Zhan long zai ye (1992)
בכוננות מתמדת (1991)
Timebomb (1991)
The King of the Kickboxers (1991)
Bloodfist (1989)
Low Blow (1986)
הערות שוליים

1 2  Kat Carney, 
Blanks' life not letter perfect,
CNN, November 26, 2002
↑  Penelope Green, 
MIRROR, MIRROR; Punching and Kicking All the Way to the Bank,
nytimes.com, March 21, 1999
↑  ALICIA DOYLE, 
New Exercise Kick,
Los Angeles Times, November 04, 1994
↑  About Billy, billyblanks.com
↑  Billy Blanks: From tough-town beginnings to "putting on the power", gaiam.com
↑  Billy Blanks: Get Fit the Tae Bo Way!,
CBN.com
↑  Marilyn Beck, 
Smits says film's delay necessary, 
Herlad Journal
↑  Billy Blanks Interviewed by Dwight & Zonelle Thompson,
aolcdn.com
tbn.org
↑  Tae Bo Postnatal Power Workout,
billyblanks.com
↑  The NEW "Tyrone",
web.archive.org
↑  Petition for Legal Separation filed by Gayle H Blanks,
Petition for Legal Separation, April 22, 2008
↑  Billy Blanks' Wife Kickboxes Him to the Curb,
tmz.com
↑  Billy Blanks and his Japanese wife,
japanprobe.com
| --- | --- |
בקרת זהויות :  PLWABN: 9810573534705606  BnF: cb140409915 (data)  ISNI: 0000 0003 6337 765X  LCCN: no99033823  NTA: 194987523  VIAF: 226409785   WorldCat (עם VIAF): 226409785
בדום

בדום (בהולנדית: Bedum, ‏האזנהקובץ:Nl-Bedum.oga‏Ⓘ‏; בחרונינגס: Beem - "בים"), רשות מקומית ועיירה בצפון-מזרח הולנד. מתגוררים בה כ-10,000 תושבים (נכון לשנת 2005).
בדום היא אחת מעיירות הלוויין הגדולות של חרונינגן. האתר המפורסם ביותר בה הוא מגדל הכנסייה הנוטה.
בדום
נורדוולדה
אונדרדנדם
זוידוולדה
אלרהאוזן
ווסטרדייקסהורן
בית הכנסת תפארת ישראל (ונצואלה)

| --- | --- |

 מידע כללי
 סוג:  בית כנסת 
 מיקום:  קראקס 
 מדינה:  ונצואלה 
 קואורדינטות:  10°29′56″N 66°53′18″W﻿ / ﻿10.499°N 66.8883°W﻿ / 10.499; -66.8883
  (למפת קראקס מוגדלת) בית הכנסת תפארת ישראל(למפת קראקס רגילה) בית הכנסת תפארת ישראל
 
בית הכנסת תפארת ישראל, קראקס, ונצואלה.
בית הכנסת תפארת ישראל הוא בית כנסת בקראקס, בירת ונצואלה. זהו גם המטה של האגודה הישראלית של ונצואלה.
הִיסטוֹרִיָה

הקרקע של בית הכנסת נקנתה על ידי הקהילה היהודית בעיר בשנת 1954, הקרקע נקנתה במטרה לבנות עליה בית כנסת במקום בית הכנסת הקודם בעיר שנהרס בעקבות בניית כביש מהיר. בשנת 1956 הונחה אבן הפינה של בית הכנסת וב-1963 נפתח בית הכנסת לציבור. בית הכנסת משמש את הקהילה היהודית בקראקס.
בינואר 2009 חולל בית הכנסת והושחת על ידי כנופיית עבריינים. המתקפה באה בעקבות מתיחות בין מדינת ישראל לוונצואלה בעקבות מבצע עופרת יצוקה. שלושה שוטרים לשעבר ושלושה אזרחים נמצאו אשמים במתקפה ונידונו לעשר שנות מאסר.
בית החלומות של אן

| --- | --- |

 מידע כללי
 מאת:  לוסי מוד מונטגומרי
 שפת המקור:  אנגלית
 סוגה:  רומן
 מקום התרחשות:  Green Gables, אי הנסיך אדוארד 
 הוצאה
 מקום הוצאה:  קנדה 
 תאריך הוצאה:  1917
 מספר עמודים:  236
 הוצאה בעברית
 הוצאה:  הוצאת כתר
 תאריך:  1994 מהדורה מחודשת - 2011
 תרגום:  אלאונורה לב
 סדרה
 ספר קודם:  Anne of Windy Poplars
 הספר הבא:  אן מהעמק הירוק
 קישורים חיצוניים
 הספרייה הלאומית:  003243335
 
בית החלומות של אן הוא רומן של הסופרת הקנדית לוסי מוד מונטגומרי שיצא לאור לראשונה בשנת 1917. הספר הוא החמישי בסדרת ספרים העוקבים אחר קורות חייה של נערה בשם אן שרלי. עלילת רובם מתרחשת באי הנסיך אדוארד, מקום הולדתה של מונטגומרי וביתה במשך מרבית שנות חייה.
סדרת הספרים נחשבת ספרות קלאסית לילדים וזכתה להדפסות חוזרות ונשנות במשך השנים.
"בית החלומות של אן" הוא הספר החמישי בסדרה והוא מתאר את ראשית חיי הנישואין של אן וחבר ילדותה, גילברט בלייט.
הערות שוליים

↑  יהודה אטלס, ג'ינג'ית זה אופי, באתר הארץ, 14 באוקטובר 2011
↑  הספר אן מוינדי פופלרס שהוא הרביעי כרונולוגית בסדרה, יצא באנגלית בשנת 1936 ותורגם לראשונה לעברית ב-2015
בונייר

ערך זה עוסק באי בקריביים. אם התכוונתם לשושלת יהודית שוודית, ראו .
בונייר וקליין בונייר - מבט מהחלל, מרץ 1996
בונייר (בהולנדית: Bonaire) הוא אי בים הקריבי. האי הוא רשות מוניציפלית של הולנד כחלק מממלכת ארצות השפלה בטריטוריה מעבר לים הידועה גם כהולנד הקריבית. עד שנת 2010 היווה חלק מהאנטילים ההולנדים. שם האי נהגה בהולנדית "בונֶר" ובספרדית "בונאַיירֶה", ואילו בשפת פפיאמנטו הוא נקרא Boneiru (בוֹנֵיירוּ).
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
גאוגרפיה

ארובה (Aruba), בונייר (Bonaire) וקוראסאו (Curaçao) מהווים יחד קבוצת איים הנקראים, על פי שמותיהם המקומיים, "איי ABC".
שטח האי 288 קמ"ר ומתגוררים בו 10,791 תושבים נכון ל-2001. צפיפות האוכלוסין הממוצעת היא 37 תושבים לקמ"ר.
האי קליין בונייר נמצא במרכז חצי הסהר של האי בונייר. שטחו 6 קמ"ר והוא אינו מיושב.
השפה הרשמית באיים היא הולנדית אולם באיים מדברים גם אנגלית, ספרדית ופפיאמנטו.
באי בונייר נמצא שדה התעופה הבינלאומי פלמינגו.
הערים היחידות באי הן קְרָלֶנדֵייק ורינקון.
כלכלה

המחצב העיקרי של בונייר הוא מלח, ומחצב זה מיוצא מהאי בעיקר לארצות הברית כ-400 שנה. האי יושב כבר בסוף המאה ה-15 במטרה לכרות את מרבצי המלח שבו, ומתיישבים הולנדים הביאו עבדים רבים לעבוד בבריכות המלח באי.
המחצית הדרומית של האי מכוסה בבריכות להפקת מלח.
סך כל הייצוא של בונייר עמד בשנת 2022 על כ-10 מיליון דולר, מהם 9% מוצרים אורתופדיים, 26% מלח ו-43% דלק מזוקק. עיקר היצוא הוא לבלגיה, הולנד טרינידד-טובאגו ובריטניה. סך היבוא לעומת זאת עומד על כ-824 מיליון דולר, 67% מהם דלק. המדינה הראשית ממנה מייבאת בונייר היא קולומביה (44% מסך כל היבוא).
תיירות

בונייר ידועה באתרי הצלילה הרבים בה, והיא נחשבת לאחד מאתרי הצלילה הטובים בים הקריבי ובעולם כולו. סביב האי שוניות אלמוגים רבות הנגישות מכל חופי האי, וכל החופים הוכרזו כשמירת טבע בשל מספר שוניות האלמוגים והמגוון הרב של בעלי חיים ימיים סביבה.
האי בונייר ידוע גם באוכלוסיית ציפורי הפלמינגו בה ובשמורת חמורי הבר שבו.
גלריה

שוניות האלמוגים
שוניות האלמוגים
הערות שוליים

↑  Bonaire, OEC
| --- | --- |
בקרת זהויות :  NLI: 987007561790705171  GND: 4007633-7  LCCN: n79059943  MusicBrainz: 48b6011b-bfe4-49c6-b215-a6a15b9af756  NARA: 10046306  UKPARL: ZxOrtWQt  VIAF: 131335868   WorldCat (עם VIAF): 131335868 
בונייר היא אחת מאתרי הצלילה הידועים בעולם.
בילבורד יפן

בילבורד יפן הוא ארגון אחות (אנ') של מגזין המוזיקה בילבורד שבסיסו בארצות הברית. הוא מופעל על ידי החברה היפנית הנשין קונקט לינק (חברה בת של הנשין אלקטריק ריילווי (אנ')), שבסיסה באוסקה ומחזיקה ברישיון בלעדי מחברת האם, בילבורד, לשם המותג בילבורד ביפן ומנהלת בין היתר את האתר בילבורד יפן וכמה מועדוני מוזיקה ממותגי "בילבורד לייב" הממוקמים ביפן.
בפברואר 2008 השיקה הנשין קונקט לינק, ברישיון מבילבורד, את מצעד המוזיקה בילבורד יפן הוט 100. נכון ל-2016, רשימת המצעדים שנערכים על ידי בילבורד יפן כוללת גם מצעד אלבומים בשם בילבורד יפן הוט אלבומים, מצעדי מכירות סינגלים מובילות מבוססי מכירות בלבד, מכירות אלבומים מובילות, מכירות אלבומי ג'אז מובילות ומכירות אלבומים קלאסיים מובילות, מצעד השמעת רדיו בשם שירי רדיו, מצעד מוזיקת אנימציה בשם הוט אנימציה ומצעד עבור שירים זרים בשם הוט חו"ל.
מאז 2010, בילבורד יפן מקיים טקס פרסים שנתי בשם פרסי המוזיקה של בילבורד יפן (אנ'), המוקיר אמנים מקומיים ובינלאומיים שהגיעו להישגים הטובים ביותר במצעדי המוזיקה של בילבורד יפן במהלך השנה שחלפה.
מצעדים > סינגלים ושירים

| שם | סוג | מקומות | תיאור |
| --- | --- | --- | --- |
| יפן הוט 100 | מכירות פיזיות + מכירות דיגיטליות + סטרימינג + איירפליי + השמעת וידאו + קריוקי | 100 |  מצעדים לכלל השירים שפורסמו  הושק לראשונה ב-3 במרץ 2008 |
| אנימציה לוהטת | מכירות פיזיות + מכירות דיגיטליות + סטרימינג + איירפליי + השמעת וידאו + קריוקי | 20 |  מצעדים לשירי מוזיקת אנימה (אנ') ומשחקי וידאו (אנ')  הושק לראשונה ב-1 בדצמבר 2010 |
| חם מעבר לים | מכירות פיזיות + מכירות דיגיטליות + סטרימינג + איירפליי + השמעת וידאו + קריוקי | 20 |  מצעדים לשירים בינלאומיים של אמנים מערביים  הושק לראשונה ב-9 בדצמבר 2013 |
| מכירות סינגלים מובילות | מכירות פיזיות | 100 |  מצעד מכירות פיזיות מובילות לשירים  אחד מהמצעדים המרכיבים את יפן הוט 100 |
| הורדות שירים | מכירות דיגיטליות | 100 |  מצעד מכירות דיגיטליות מובילות לשירים  אחד מהמצעדים המרכיבים את יפן הוט 100  הושק ב-9 באוקטובר 2017 לאחר שמצעד שירי הרדיו התבטל |
| סטרימינג שירים | סטרימינג | 100 |  מצעד לשירים המובילים בהזרמות  אחד מהמצעדים המרכיבים את יפן הוט 100  הושק ב-9 באוקטובר 2017 לאחר שמצעד שירי הרדיו התבטל |
| שירים מובילים שנוצרו על ידי משתמשים | וידאו פלייבק | 20 |  מצעד לשירים מובילים בצפיות שנוצרו על ידי משתמשים, לפי צפיות ביוטיוב  אחד מהמצעדים המרכיבים את יפן הוט 100  הושק ב-7 בדצמבר 2020 |
| שירי Heatseekers | מכירות דיגיטליות + סטרימינג + איירפליי + וידאו פלייבק | 20 |  מצעד שירים של אמנים חדשים שמעולם לא הגיעו ל-20 הראשונים של יפן הוט 100.  הושק ב-7 בדצמבר 2020 |
| 20 המובילים השבועיים בטיקטוק | שימוש וצפייה בטיקטוק | 20 |  מצעד לשירים המובילים בשימוש וצפייה בטיקטוק  הושק ב-8 בדצמבר 2021 |
| 20 המובילים בשירי ניקוניקו ווקאלואיד | מספר צפיות בסרטון + וידאו פלייבק + תגובות + לייקים | 20 |  מצעד לשירי וקאלואיד (אנ') שפורסמו בפלטפורמת הווידאו ניקוניקו (אנ')  הושק ב-7 בדצמבר 2022 |
| שירי יפן גלובליים לא כולל יפן | מכירות דיגיטליות + סטרימיניג | 20 |  מצעד לכלל השירים היפניים שפורסמו בטריטוריות מחוץ ליפן  הושק ב-14 בספטמבר 2023 |
| שירי יפן (דרום קוריאה) | מכירות דיגיטליות + סטרימיניג | 20 |  מצעד לכלל השירים היפניים שפורסמו בקוריאה הדרומית  הושק ב-14 בספטמבר 2023 |
| שירי יפן (סינגפור) | מכירות דיגיטליות + סטרימיניג | 20 |  מצעד לכלל השירים היפניים שפורסמו בסינגפור  הושק ב-14 בספטמבר 2023 |
| שירי יפן (הודו) | מכירות דיגיטליות + סטרימיניג | 20 |  מצעד לכלל השירים היפניים שפורסמו בהודו  הושק ב-14 בספטמבר 2023 |
| שירי יפן (צרפת) | מכירות דיגיטליות + סטרימיניג | 20 |  מצעד לכלל השירים היפניים שפורסמו בצרפת  הושק ב-14 בספטמבר 2023 |
| שירי יפן (בריטניה) | מכירות דיגיטליות + סטרימיניג | 20 |  מצעד לכלל השירים היפניים שפורסמו בבריטניה  הושק ב-14 בספטמבר 2023 |
| שירי יפן (תאילנד) | מכירות דיגיטליות + סטרימיניג | 20 |  מצעד לכלל השירים היפניים שפורסמו בתאילנד  הושק ב-9 בנובמבר 2023 |
| שירי יפן (דרום אפריקה) | מכירות דיגיטליות + סטרימיניג | 20 |  מצעד לכלל השירים היפניים שפורסמו בדרום אפריקה  הושק ב-9 בנובמבר 2023 |
| שירי יפן (ארצות הברית) | מכירות דיגיטליות + סטרימיניג | 20 |  מצעד לכלל השירים היפניים שפורסמו בארצות הברית  הושק ב-9 בנובמבר 2023 |
| שירי יפן (ברזיל) | מכירות דיגיטליות + סטרימיניג | 20 |  מצעד לכלל השירים היפניים שפורסמו בברזיל  הושק ב-9 בנובמבר 2023 |
מצעדים > אלבומים

| כותרת | סוג | מקומות | תיאור |
| --- | --- | --- | --- |
| אלבומים חמים | מכירות פיזיות + מכירות דיגיטליות | 100 |  מצעדים לכלל האלבומים שפורסמו (כולל השמעות מורחבות)  הושק ב-4 ביוני 2015, החליף את מצעד האלבומים המובילים |
| מכירות אלבומים מובילות | מכירות פיזיות | 100 |  מצעד האלבומים עם המכירות הפיזיות הגבוהות ביותר  אחד מהמצעדים המרכיבים את מצעד האלבומים החמים |
| הורדות אלבומים | מכירות דיגיטליות | 100 |  מצעד האלבומים עם המכירות הדיגיטליות הגבוהות ביותר  הושק ב-9 באוקטובר 2017  אחד מהמצעדים המרכיבים את מצעד האלבומים החמים |
מצעדים > אמנים

| כותרת | מקומות | תיאור |
| --- | --- | --- |
| 100 אמנים | 100 |  מצעד אמנים מובילים ביפן הוט 100 ובאלבומים חמים  הושק ב-7 בדצמבר 2020 |
| 100 כותבי שירים חמים | 100 |  מצעד כותבי שירים מובילים ביפן הוט 100  הושק ב-7 בדצמבר 2020 |
| 100 מלחינים חמים | 100 |  מצעד מלחינים מובילים ביפן הוט 100  הושק ב-7 בדצמבר 2020 |
ראו גם

בילבורד יפן הוט 100
פרסי המוזיקה של בילבורד יפן (אנ')
ביאורים

↑  www.billboard-japan.com
בית הקברות פובונזקי

| --- | --- |

 מידע כללי
 סוג:  Latin Rite Catholic cemetery 
 מיקום:  וולה 
 מדינה:  פולין 
 הקמה ובנייה
 תקופת הבנייה:  ? – 20 במאי 1792
 תאריך פתיחה רשמי:  20 במאי 1792 
 קואורדינטות:  52°15′07″N 20°58′22″E﻿ / ﻿52.251944444444°N 20.972777777778°E﻿ / 52.251944444444; 20.972777777778
 cmentarz.stare-powazki.pl
  (למפת ורשה מוגדלת) בית הקברות פובונזקי(למפת ורשה רגילה) בית הקברות פובונזקי
 
שדרת הנודעים
בית הקברות פובונזקי (בפולנית: Cmentarz Powązkowski) הוא בית קברות היסטורי הממוקם בחלקה המערבי של העיר ורשה, בירת פולין. הוא אחד מבתי הקברות העתיקים בעיר והידוע שבכולם. נקברו בו אישים ידועים רבים מההיסטוריה המודרנית של פולין, שמקצתם נטמנו ב"שדרת הנודעים" (הוקמה ב-1925).
בית הקברות נפתח ב-4 בנובמבר 1790 והשתרע בתחילה על שטח של 25 דונם. בהמשך נבנתה בשטחו כנסיית סנט קארלו בורומאו, שתכנן האדריכל דומניקו מרליני (Domenico Merlini). לימים גדל שטחו של בית הקברות ל-430 דונם ונקברו בו למעלה ממיליון איש.
כמו בבתי קברות אירופיים ותיקים אחרים, הוקמו בו מצבות ומבנים מעשי ידיהם של כמה מהפסלים הידועים ביותר ביבשת, פולנים ואחרים. מקצתם מהווים דוגמאות מצוינות של סגנונות אמנותיים וארכיטקטוניים שונים.
אישים שנקברו בבית הקברות

בין האישים שנקברו בבית הקברות נמנים:
סטניסלב מוניושקו - מלחין (1819–1872)
הוגו קובונטיי - רפורמטור של החוקה ואיש חינוך פולני בולט שכיהן כסגן ראש הממשלה של פולין (1750–1812)
הנריק וייניאבסקי - מלחין וכנר (1835–1880)
ולדיסלב ריימונט - סופר, חתן פרס נובל לספרות (1867–1925)
ולדיסלב גרבסקי - כלכלן, ראש ממשלת פולין (1874–1938)
ואצלב שרפינסקי - מתמטיקאי (1882–1969)
אדוורד רידז-שמיגלי - פוליטיקאי ואיש צבא (1886–1941)
בולסלאב ביירוט - מנהיג קומוניסטי (1892–1956)
יוליאן טובים - סופר ומשורר (1894–1953)
יוליה פירוט - עיתונאית וצלמת מלחמה (1908–2000)
ולדיסלב גומולקה - מנהיג קומוניסטי (1905–1982)
אירנה סנדלר - חסידת אומות העולם (1910–2008)
ויטולד לוטוסלבסקי - מלחין ופסנתרן (1913–1994)
אדוורד גרק - מנהיג קומוניסטי (1913–2001)
מריה קוושנייבסקה - אתלטית (1913–2007)
זביגנייב הרברט - משורר ומחזאי (1924–1998)
מארק חלאסקו - סופר ותסריטאי (1934–1969)
קשישטוף קישלובסקי - במאי קולנוע (1941–1996)
אנה קוז'מינסקה - חסידת אומות עולם (1919–2021)
בדוקאי

בדוקאי הוא מונח משטרתי לציון אדם שהמשטרה חושדת בו שהוא מעורב בפשיעה ומצאה לנכון לעקוב אחר תנועותיו ולנהל תיק עליהן. תיק זה נקרא תיק בדוקאי. כל שוטר הפוגש בדוקאי נדרש לבדוק אותו ולרשום דו"ח בדוקאי על נסיבות המפגש, המקום, הזמן והמעורבים. בעבר תויקו דו"חות אלה בתיק בדוקאי. כיום כל דו"ח בדוקאי מוזן ישירות למחשב, והמידע הנאסף עוזר לגורמי המודיעין המשטרתיים ליצור תמונה שלמה יותר על פעולותיו ותנועותיו של הבדוקאי.
המונח הומצא ככל הנראה על ידי סגן ניצב שלום ירקוני, ראש המדור המרכזי במחוז תל אביב, משטרת ישראל, בשנת 1958[דרוש מקור].
כיום משטרת ישראל איננה משתמשת עוד במונח "בדוקאי", כי אם במונח "יעד", אך הנוהל הקובע בנושא איננו גלוי לציבור.
הערות שוליים

↑  לפי דברי תנ"צ שאול גורדון, היועץ המשפטי של משטרת ישראל, במסגרת דיון במחוז תל אביב של לשכת עורכי הדין בישראל,  "עו"ד פיני פישלר, תת ניצב שאול גורדון, תת ניצב אמיר גור - אי פרסום שמות שוטרים שסרחו", סרטון  באתר יוטיוב
ערך זה הוא קצרמרבנושא חוק ומשפט. אתם מוזמנים לתרום לוויקיפדיה ו.
ביצת יאלומיצה

| --- | --- |

 נתונים גאוגרפיים
 מיקום:  דנובה 
 קואורדינטות:  44°30′10″N 27°59′43″E﻿ / ﻿44.502872222222°N 27.995222222222°E﻿ / 44.502872222222; 27.995222222222
 שטח:  831.3 קילומטר רבוע
 אורך:  94 קילומטר
 נתונים מדיניים
 מדינה:  רומניה 
  (למפת רומניה מוגדלת) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור ביצת יאלומיצה(למפת רומניה רגילה) בוקרשט קלוז' נאפוקה טימישוארה יאשי קונסטנצה קראיובה גאלאץ בראשוב פלוישט אוראדיה אוקראינה מולדובה אוק. בולגריה סרביה הונגריה ס. הים השחור ביצת יאלומיצה
 
ביצת יאלומיצה (רומנית: Balta Ialomiţei) או בשמה האחר ביצת בורצ'אה (Balta Borcea), היא אי ביצתי באפיק התחתון של הדנובה, ברומניה.
בלטה אילומיטה הוא אי שנוצר בין זרועות בורציאה ואוסטרוב של הדנובה, בחלק המזרחי של מחוז אילומיטה. בתחילה, בלטה אילומיטאי מורכב מביצות, אגמים ובריכות, כאשר חלקי היבשה (הרכסים) מכוסים על ידי מטעי יער. בשנות ה-60 של המאה ה-20, באמצעות מדיניות הפיתוח החקלאי הקומוניסטי, רוקנו חלק גדול מהשטחים הבלטיים ונקלטו כדי לשמש כקרקע חקלאית. נכון לעכשיו, לבלטה אילומוצ'י מראה של אי. רק חלק קטן מבלטה אילומיטיי, כלומר Caiafele Moroiu, השתמר במשטר טבעי, עם מעמד של שמורת טבע. ברכב תוכלו להגיע לקומונת בורדושאני ומשם חוצים את הדנובה, לבנטורי, עם סירות הדייגים מהאזור או עם המעבורת המאולתרת.
ביצת יאלומיצה מוקפת על ידי שתי זרועות של הדנובה, זרוע בורצ'אה וזרוע אוסטרוב. שטח האי מחולק בין מחוז יאלומיצה ובין מחוז קלרשי.
גלריה

בריכה בביצת יאלומיצה
שדה חקלאי מוצף
הערות שוליים

↑  Ionela Stănilă, Balta Ialomiţei, the paradise that relieves you of stress. The wonders in the heart of Bărăgan, at a glance from the daily chaos, slobozia, ‏21 Mai 2020
ערך זה הוא קצרמרבנושא גאוגרפיה של רומניה ובנושא גופי מים. אתם מוזמנים לתרום לוויקיפדיה ו.
בית החירות

| --- | --- |

 מידע כללי
 סוג:  מבנה מגורים רב-משפחתי 
 על שם:  חירות ישראל
 מיקום:  חברון (היישוב היהודי בחברון)
 הקמה ובנייה
 תאריך פתיחה רשמי:  יולי 2022
 
בית החירות הוא מבנה יהודי בחברון, מדרום למערת המכפלה וליד בריכת שרה (המכונה גם "בריכת דוד" או "בריכת הסולטן"). במתחם מתגוררות שמונה משפחות יהודיות.
היסטוריה

לאחר רכישת הבית על ידי עמותת הרחיבי מקום אוהלך, בלילה שבין ה-26 ל-27 ביולי 2022 נכנסו קבוצת יהודים למבנה.
מספר פלסטינים עתרו לבג"ץ בבקשה לפינוי הבית, אך המדינה השיבה שהבית אינו מאוכלס והעתירה נמחקה.
כשנה לאחר מכן, בספטמבר 2023, נכנסו משפחות יהודיות לאור יום ובליווי הצבא למגורי קבע במקום ונערך טקס קביעת מזוזה.
הרחוב בו שוכן בית החירות לא נכלל בעבר בתחומי היישוב היהודי בחברון, ובסוף שנות ה-90 נאסר על יהודים להיכנס לאזור והבית עצמו שכן מעבר לבטונדות שחצצו בין אזור היישוב היהודי בחברון לבין החלק הפלסטיני. בעקבות ההתיישבות היהודית במתחם הוגדרו מחדש גבולות היישוב יהודי בחברון ומתאפשרת באופן חופשי גישת יהודים לאזור ובכלל זה גם ל"בריכת שרה" השוכנת מול בית החירות.
גלריית תמונות

שילוט הסבר בחזית הבית
מעיין שרה מגג בית החירות
מערת המכפלה בתצפית מגג בית החירות
הערות שוליים

↑  חנן גרינווד, "בית החירות": מבנה חדש נרכש על ידי ישראלים בחברון, באתר ישראל היום, 28 ביולי 2022
↑   הגר שיזף, צה"ל נמנע מלפנות מתנחלים שהתיישבו בבית בחברון שנמצא בשטח צבאי סגור, באתר הארץ, 14 ביולי 2023
↑  חנן גרינווד, "צעד לחיזוק ההתיישבות": רגע לפני החג - יהודים נכנסו ל"בית החירות" בחברון, באתר ישראל היום, 15 בספטמבר 2023
בית הקברות פראוברז'נסקי היהודי

| --- | --- |

 פרטי בית הקברות
 תאריך הקמה:  1875 
 שטח:  27.4 הקטאר
 https://gravlov.com
 קואורדינטות:  59°51′28″N 30°27′11″E﻿ / ﻿59.857777777778°N 30.453055555556°E﻿ / 59.857777777778; 30.453055555556
  (למפת סנקט פטרבורג מוגדלת) בית הקברות פראוברז'נסקי היהודי(למפת סנקט פטרבורג רגילה) בית הקברות פראוברז'נסקי היהודי
 
בית הקברות פראוברז'נסקי היהודי (ברוסית: Преображенское еврейское кладбище) הוא בית קברות יהודי בסנקט פטרבורג.
שטחו הוא 27.4 הקטארים. קיים מאז 1875.
היסטוריית המקום

בית הקברות הוקם ארבע שנים לאחר הצו של אלכסנדר השני בדבר הקמת בית הקברות פראוברז'נסקי כאחת משלוש חלקות למאמיני דתות אחרות (מן הדת הנוצרית האורתודוקסית) ב-1875. באותה השנה הוקם גם בית טהרה מעץ במקום שהחליף בית טהרה שהיה קיים בבית הקברות של וולקובו מאז 1802 אז התיר הקיסר אלכסנדר ה-1 קבורה יהודית במקום.
הגבול בין בית הקברות היהודי לבין בית הקברות המרכזי עבר בקו הרכבת על שמו של הקיסר ניקולאי ובתחילת המאה העשרים הם הופרדו מנהלתית לפי הקו הזה.
שמו של בית הקברות בא מן הכנסייה הסמוכה לו. בית הקברות פראוברז'נסקי המקורי שינה את שמו בתקופה הסובייטית לבית הקברות לזכר הקורבנות של יום ראשון העקוב מדם (1905).
בית הטהרה מעץ הוחלף ב-1912 בבית הטהרה מלבנים שאבן הפינה שלו הוצבה ב-1908 על סמך החלטת ועד בית הכנסת הכוראלי של סנט-פטרבורג מכספי הקהילה שהתפללה בו ומכספיה של משפחת גינצבורג. הפרויקט האדריכלי ההתחלתי שלו סורטט על ידי יעקב גבירץ שגם תכנן מערכת מבנים ובית לצמחים טרופיים בשטחו. מי שעשה את הפרויקט הביצועי של בית הטהרה היה סרגיי גינגר.
בהמשך הוקמו בית מגורים לרב הקבוע של המקום, גדרות סביב בית הקברות. בית הקברות נוקה בניקיונות ימי ראשון (ווסקרסניק) שנתיים,
בתקופה לאחר ברית המועצות המקום סבל מפעולות השחתה וביזה. כעת מבוצעות פעולות שיקום במקום.
האנשים המפורסמים הקבורים במקום

מרק אנטוקולסקי
אליעזר ברמן
אברהם אליהו הרכבי
יולי גסן
דוד גינצבורג
מנחם מנדל גלוסקין
דוד טבל קצנלנבוגן
יהודה לייב קצנלסון
אברהם לובנוב
שמואל פוליאקוב
אלכסנדר הלוי צדרבוים
כמו כן בשטח שנקרא "השטח הקומוניסטי" יש שני קברי אחים:
ימאיים של הצי הבלטי שנהרגו במהלך מלחמת העולם השנייה
תושבי לנינגרד שמתו במצור על עירם
בוטאדיאן-1,3

| --- | --- |

 
 שם סיסטמטי:  Buta-1,3-diene
 שמות נוספים:  Biethylene Erythrene Divinyl Vinylethylene
 כתיב כימי:  C₄H₆ 
 מסה מולרית:  54.09 גרם/מול
 מראה:  גז חסר צבע (או נוזל מקורר)
 מספר CAS:  106-99-0
 צפיפות:  0.64 (כנוזל ב -6°C) גרם/סמ"ק
 מצב צבירה:  גז
 מסיסות:  1.5 גרם ל-100מ"ל
 טמפרטורת היתוך:  -108.9 °C   164.25 K
 טמפרטורת רתיחה:  -4.4 °C   268.75 K
 מקדם שבירה:  1.4292
 נקודת הבזק:  -85 °C   188.15 K
 אנתלפיית התהוות סטנדרטית:  108.8 קילוג'ול למול
 NFPA 704:       4 ‏ 3 2 
 
בוטאדיאן-1,3 (1,3-Butadiene) היא תרכובת אורגנית המשמשת כמונומר ביצור גומי סינתטי, נוסחתה C4H6, זהו פחמימן המכיל 2 קשרים כפולים מצומדים.
מבנה

המולקולה מישורית, כל אטומי הפחמן בהיברידיזציה sp2, אורביטלי ה P מעל ומתחת למישור חופפים ויוצרים קשרים כפולים מצומדים כך שקיים אל איתור של האלקטרונים המייצב את המולקולה, 4 אלקטרונים מאכלסים 2 אורביטלים קושרים.
ייצור > פיצוח בקיטור ( steam cracking) והפרדה מפחמימני C4

בארצות הברית, מערב אירופה ויפן מייצרים בוטאדיאן מפחמימנים אליפטיים על ידי טיפול בקיטור. בחימום מהיר לטמפרטורות גבוהות (מעל 900°C) עם קיטור הפחמימנים פולטים מימן ונוצרת תערובת של פחמימנים לא רוויים ובהם בוטאדיאן. החומר מופרד מהתערובת על ידי מיצוי לממס פולרי חסר מימניים חומציים (אפרוטי) כדוגמת אצטוניטריל (acetonitrile) ומבודד ממנו על ידי זיקוק.
ייצור > דהידרוגנציה של בוטאן

ניתן לייצר בוטאדיאן על ידי דהידרוגנציה קטליטית של בוטאן. בשנות ה-40 הקים משרד ההגנה האמריקני מספר מפעלים לייצור בוטאדיאן בשיטה זו כדי להתגבר על המחסור בגומי שהיה נחוץ למאמץ המלחמתי. לאחר המלחמה המפעל הראשון המבוסס על דהידרוגנציה החל לפעול בשנת 1957.
ייצור > ייצור מאתנול

כדרום אמריקה, מזרח אירופה, סין והודו מייצרים בוטאדיאן מאתנול בתהליך שאמנם אינו יעיל כפיצוח בקיטור אך דורש השקעת הון נמוכה יותר. בשיטה זו שפיתח הכימאי סרגיי לבדב (Серге́й Васи́льевич Ле́бедев) אתנול הוא חומר הגלם ממנו נוצרים, בתהליך חד שלבי, בוטאדיאן, מים ומימן בחימום ל-400-450°C בקטליזה של תחמוצות מתכת שונות
תהליך זה שימש את תעשיית הגומי הסינתטי של ברית המועצות במהלך מלחמת העולם השנייה.
תהליך נוסף, דו שלבי פותח על ידי הכימאי הרוסי איוון אוסטרומיסלנסקי ובו מחומצן האתנול לאצטאלדהיד ואז מגיב עם אתנול נוסף בטמפרטורה של 325-350°C בקטליזה של טנטלום על גבי סיליקה נקבובית
ייצור > ייצור מבוטן

ניתן לייצר בוטאדיאן באמצעות דה-הידרוגנציה קטליטית של בוטן. גם שיטה זו נוצלה בפרויקט ייצור הגומי הסינתטי בארצות הברית במלחמת העולם השנייה. השיטה הייתה זולה יותר מייצור החומר מאתנול אך חומר הגלם היה נחוץ גם לייצור דלק מטוסים. בשנות השישים פותח תהליך לייצירת בוטאדיאן מבוטאן אך שיטה זו אינה בשימוש מסחרי כיום.